
                                                                IP TV  ხელშეკრულება#                                         ქ. რუსთავი
  
ნების თავისუფალი გამოვლინების და ურთიერთმისაღები პირობების გათვალისწინებით, აღნიშნულ  ხელშეკრულებას  დებენ,  ერთი  მხრივ  შ.პ.ს. ”საქართველოს ცენტრალური კავშირგაბმულობის კორპორაცია” (სიჯისი), (ს/კ204876081), წარმოდგენილი მისი დირექტორის ნანა შარაშენიძის სახით,  შემდგომში ”მიმწოდებელი” და  მეორე  მხრივ, იურიდიული ან ფიზიკური პირი, შემდგომში “მომხმარებლად” წოდებული.








მომხმარებელი  (სახელი, გვარი პირადი ნომერი), ტელეფონის ნომერი, მობილური ტელეფონის ნომერი, ელექტრონული ფოსტა (ასეთის არსებობის შემთხვევაში) მისამართი            

1. ხელშეკრულების საგანი
1.1  მიმწოდებელი  იღებს ვალდებულებას მიაწოდოს  მომხმარებელს  მაუწყებლობის ტრანზიტის მომსახურება IPTV ტექნოლოგიით. 

2.  IPTV მომსახურების მოწყობის პირობები
2.1  მომხმარებლის  ქსელში ჩართვისა და შემდგომი მომსახურებისათვის სავალდებულოა:  
ა)  მომხმარებელს  არ ჰქონდეს სატელეფონო ან/და ინტერნეტ მომსახურების დავალიანება. 
ბ) ინტერნეტის ხაზის პარამეტრები, ისევე, როგორც IPTV-ის მისაღებად საჭირო მოწყობილობა  უნდა აკმაყოფილებდეს ტექნიკურ ნორმებს, ასევე კაბელზე არ უნდა აღინიშნებოდეს ხარვეზი.
გ) ციფრული სააბონენტო ხაზი იყოს ინდივიდუალური სარგებლობის. ( მომხმარებელს  არ უნდა  ჰქონდეს გაყოფილი ხაზი მეზობელთან).
2.2. ხელშეკრულებით გათვალისწინებული მომსახურება  მომხმარებელს  მიეწოდება ხელშეკრულების გაფორმებიდან არაუგვიანეს 05 სამუშაო დღის ვადაში.
3. მომსახურების ტარიფი
3.1 მომსახურების ღირებულების ანაზღაურებას აბონენტი ახდენს მის მიერ არჩეული პაკეტის ღირებულების შესაბამისად   ____________ (__________________) ლარის ოდენობით. იხ. დანართი 1 (იხ. გვერდი www.cgc.ge)
შენიშვნა: N 1 ერთი  სააბონენტო თვე ემთხვევა კალენდარულ თვეს.
შენიშვნა: N2 მომსახურების ტარიფი შეიძლება შეიცვალოს (შემცირდეს/გაიზარდოს) მომსახურების თვითღირებულების ცვლილებათა შესაბამისად. აღნიშნული ცვლილებების, ან/და  ხელშეკრულებაში შეტანილი ნებისმიერი ცვლილების შესახებ, ამასთან, საქ. კომუნიკაციების ეროვნული კომისიის N3 დადგენილების მე-4 მუხლის მე-6 პუნქტით გათვალისწინებულ შემთხვევებში აბონენტს ეგზავნება ინდივიდუალური შეტყობინება.
3.2   მომსახურების ჩართვის მომდევნო პერიოდის განმავლობაში შესაძლებელია გადასახადის ეტაპობრივად გადახდა, მომსახურების გათიშვამდე.
3.3   დავალიანების მქონე აბონენტის მიერ მომსახურების ჩართვა შესაძლებელი იქნება თუ მის მიერ სრულად დაიფარება არსებული დავალიანება და ასევე პაკეტის ღირებულება.
3.4    მომხმარებლის  მიერ დამატებით, მეორე ტელევიზორზე მომსახურების ჩართვის სურვილის შემთხვევაში, მომხმარებელი გადაიხდის დამატებით 6 (ექვსი) ლარს.
4. აპარატურის გადაცემისა და მისი შენახვის პირობები
4.1. მიმწოდებელი ხელშეკრულებით გათვალისწინებული მომსახურების გაწევის მიზნით, მომხმარებელს  დროებით სარგებლობაში გადასცემს თავის კუთვნილ აპარატურას, რომლის ჩამონათვალი და ღირებულება მოცემულია  მომხმარებელსა  და  მიმწოდებელს შორის გაფორმებულ მიღება-ჩაბარების აქტში.
4.2. მომხმარებელს შეუძლია, სურვილის შემთხვევაში, მიმწოდებლისაგან შეიძინოს მომხმარებელსა და მიმწოდებელს შორის გაფორმებულ მიღება-ჩაბარების აქტში მითითებული მიმწოდებლის კუთვნილი აპარატურა.
4.3 იმ შემთხვევაში, თუ აბონენტის ჩართვისთვის საჭიროა დამატებითი მოწყობილობა და მასალა (ქსელის კაბელი),  მომხმარებელი  იხდის დამატებითი მოწყობილობის/მასალის საფასურს. მხარეები ადგენენ დამატებითი მოწყობილობის/მასალის აღრიცხვის აქტს (თანხები შეიცავს  დღგ-ს), რაც წარმოადგენს მომხმარებლის საკუთრებას და ხელშეკრულების მოშლის შემთხვევაში, არ ექვემდებარება მიმწოდებლისთვის დაბრუნებას.
5. ხელშეკრულების ვადა
5.1. ხელშეკრულება ძალაში შედის მხარეთა მიერ ხელშეკრულების გაფორმების დღიდან.
5.2. მხარეებს შორის  ხელშეკრულება იდება 1 (ერთი) წლის ვადით. 
5.3. თუ ერთ-ერთმა მხარემ ამ ვადის გასვლამდე არაუგვიანეს 10 დღისა, წერილობით არ მიმართა  მიმწოდებელს ხელშეკრულების შეწყვეტის მოთხოვნით, ხელშეკრულება გაგრძელდება მომდევნო 1 (ერთი) წლის ვადით იგივე პირობებით.
5.4. მომხმარებელს აქვს უფლება, შეწყვიტოს ხელშეკრულება ვადის გასვლამდე. ამისათვის საჭიროა “მიმწოდებელს” წერილობით მიმართოს  ხელშეკრულების შეწყვეტის მოთხოვნით და დაფაროს მის სახელზე რიცხული დავალიანება.
5.5. მიმწოდებელს ცალმხრივად ხელშკერულების შეწყვეტის უფლება აქვს ხელშეკრულების 9.2.2. პუნქტის შეუსრულებლობის შემთხვევაში.
                                                                                                       6. მომსახურების ხარისხი
6.1 ოპტიკური სააბონენტო ხაზის მომსახურების ხარისხი უნდა შეესაბამებოდეს არსებულ სტანდარტებს (იმ პარამეტრებს, რომელიც ხელშეკრულებით ან მისი დანართით მიეწოდება მომხმარებელს).

7. მხარეთა უფლებამოსილება და პასუხისმგებლობა
7.1 მხარეთა უფლებამოსილება და პასუხისმგებლობა, ასევე ზიანის ანაზღაურების პირობები განისაზღვრება საქართველოს კონსტიტუციით, სამოქალაქო კანონმდებლობით, საქართველოს კანონებით “მეწარმეთა შესახებ“ და სხვა მოქმედი  საკანონმდებლო თუ კანონქვემდებარე ნორმატიული აქტებით, რომლებიც ამ ხელშეკრულებით  არეგულირებს ურთიერთობას მხარეებს შორის.
7.2. მომხმარებელი აცნობიერებს და თანახმაა:
იმის გათვალისწინებით, რომ მომხმარებელი მომხმარებელსა და მიმწოდებელს შორის გაფორმებული მიღება–ჩაბარების აქტით გათვალისწინებული აპარატურის ღირებულებას არ იხდის წინასწარ, მისი ვალდებულებების შესრულების გარანტიას წარმოადგენს მის სახელზე რიცხული მიმწოდებლის კუთვნილი სატელეფონო ნომერი ან/და ინტერნეტი.
7.3. მიმწოდებელი არ არის პასუხისმგებელი, თუ მიწოდებული მომსახურების შეზღუდვა ან გათიშვა გამოწვეულია მომხმარებლის კუთვნილი აპარატურის გაუმართაობით.
7.4. მიმწოდებელი არ აგებს პასუხს იმ ზარალზე, რომელიც შეიძლება მიადგეს მომხმარებელს ან მის, როგორც ინტელექტუალურ, ასევე მატერიალურ ფასეულობას გარე ქსელიდან მესამე პირის მიერ ორგანიზებული წინასწარ განზრახული (ან შემთხვევითი) ჩარევის შედეგად.
7.5.  მიმწოდებელი პასუხისმგებელია მოწყობილობის მხოლოდ  პროგრამული დაზიანების აღმოფხვრაზე. აპარატურის ფიზიკური დაზიანების შემთხვევაში მიმწოდებელი არ აგებს პასუხს.
7.6.. მიმწოდებელი არ აგებს პასუხს ამა თუ იმ  არხის გათიშვაზე, თუ გათიშვის მიზეზი გამოწვეულია არხის სხვა სიხშირეზე, კოდირებაზე ან სატელიტზე გადასვლით, წარმომადგენლის მიერ შესაბამისი უფლების დაკარგვით.
7.7. მიმწოდებელი არ აგებს პასუხს არხის დაზიანების შემთხვევაში.
7.8. მიმწოდებელი არ აგებს პასუხს ამა თუ იმ არხის მიერ მაუწყებლობის შეწყვეტის შემთხვევაში.
8. მომხმარებლის უფლება-მოვალეობები:
8.1. მომხმარებელი ვალდებულია:
8.1.1. მაუწყებლობის ტრანზიტის მომსახურების საფასური (არჩეული პაკეტის ტარიფი) გადაიხადოს – სრულად  ხელშეკრულების გაფორმების დღეს, ხოლო შემდგომ   წინასწარი გადახდის წესით. იმ შემთხვევაში, თუ მომხმარებელმა არასრულად გადაიხადა მომსახურების საფასური, მომსახურება მიეწოდება გადახდილი თანხის პროპორციულად, ბალანსის ამოწურვამდე.
8.1.2. თუ მომხმარებელს შეუჩერდა მომსახურება ბალანსის ამოწურვის გამო, გადაიხადოს მიწოდებული მაუწყებლობის ტრანზიტის  პაკეტის სრული ღირებულება. 
8.1.3. ხელშეკრულების ვადამდე ან ვადის ამოწურვის გამო შეწყვეტიდან 5 დღის ვადაში მიმწოდებელს  ჩააბაროს  მიღება-ჩაბარების აქტში მითითებული აპარატურა (თავად უზრუნველყოს დემონტაჟი) იმავე მდგომარეობაში, რა მდგომარებაშიც მიმწოდებლისგან ჩაიბარა (აპარატურის მისაღები ცვეთის გათვალისწინებით), რაც გაფორმდება მიღება-ჩაბარების აქტით.
8.1.4. მიმწოდებლის მიერ დროებით სარგებლობაში გადაცემული მოწყობილობები დაიცვას და შეინახოს როგორც საკუთარი. იმ შემთხვევაში, თუ მის მიერ აპარატურა იქნება დაზიანებული (მ.შ. საიდენტიფიკაციო კოდი აცლილი), ან დაკარგული, აუნაზღაუროს მიმწოდებელს მისი ღირებულება მიღება-ჩაბარების აქტში მითითებული ფასების შესაბამისად.
8.1.5. დაუშვას მიმწოდებლის წარმომადგენელი თავის ტერიტორიაზე, როგორც მომსახურების მიწოდებისათვის საჭირო მოსამზადებელი სამუშაოების ჩატარების, დაზიანების აღმოფხვრის, ასევე საჭიროების შემთხვევაში აპარატურის დემონტაჟის მიზნით. 
8.1.6. მომსახურების შეწყვეტის ან შეფერხების  შემთხვევაში, დაუყოვნებლივ (მაქსიმუმ ორი დღის ვადაში) აცნობოს ამის შესახებ მიმწოდებელს წერილობით ან ზეპირად  მიმწოდებლის  დაზიანების ბიუროში სატელეფონო შეტყობინებით. 
8.1.7. მომხმარებელი ვალდებულია, მიმწოდებლის კუთვნილი აპარატურა გამოიყენოს მხოლოდ   ხელშეკრულებით გათვალისწინებული მომსახურების მიღების მიზნით.
8.1.8. დაუშვებელია მომხმარებლის  მიერ მიმწოდებლის კუთვნილი აპარატურის სხვა პირისთვის  გადაცემა.
8.1.9. მომხმარებელი ვალდებულია, აპარატურის მწყობრიდან გამოსვლის შემთხვევაში, დაუყოვნებლივ აცნობოს  მიმწოდებელს საინფორმაციო სამსახურში 0800200200  ან  0341 250000
8.1.10. მომხმარებელი  ვალდებულია, დაიცვას აპარატურის ექსპლუატაციისა და შენახვის წესები.
8.2.  მომხმარებელს  უფლება აქვს:
8.2.1. მიიღოს უფასო კონსულტაციები და გამოიძახოს ტექნიკური ჯგუფი ადგილზე ტელეფონის ნომრით 0800200200  ან  0341 250000
8.2.2  ისარგებლოს  “სტოპ სერვისით”  , რაც გულისხმობს TV მომსახურების დროებით შეჩერებას (სააქციო პაკეტის შემთხვევაში ინტერნეტთან ერთად). მომსახურება “სტოპ სერვისის”  ჩართვისათვის მომხმარებელმა უნდა მიმართოს მიმწოდებლის სერვის-ცენტრს ან დარეკოს საინფორმაციო სამსახურში ფიქსირებული ქსელიდან 250000, მობილური ტელეფონიდან 0800 200 200 
შენიშვნა: “სტოპ სერვისით” სარგებლობის ხანგრძლივობა განისაზღვრება წელიწადში არა უმეტეს 60 დღისა. აღნიშნული ვადის გასვლის შემდეგ, აბონენტს ეგზავნება შეტყობინება. იმ შემთხვევაში თუ მომხმარებლი არ განაახლებს მომსახურების მიღებას, მომსახურება ავტომატურად შეწყდება. 
8.2.3  პრეტენზია განაცხადოს როგორც ზეპირი, ისე წერილობითი ფორმით. მას განემარტება საჩივრის წარდგენისა და განხილვის წესი. პრეტენზია განიხილება 5 სამუშაო დღის ვადაში. აბონენტის მოთხოვნის შესაბამისად, პასუხის გაცემა ხდება ზეპირი ან წერილობითი ფორმით.
9.  მიმწოდებლის უფლება-მოვალეობები:
9.1. მიმწოდებელი ვალდებულია:
9.1.1. უზრუნველყოს წინამდებარე ხელშეკრულებით განსაზღვრული პირობებით მომსახურების მიწოდება;
9.1.2. შეასრულოს ხელშეკრულებით ნაკისრი ვალდებულებები ჯეროვნად, დროულად და ხარისხიანად.
9.1.3. მომხმარებლის მიერ აპარატურის დაზიანების ან დაკარგვის შემთხვევაში, შეადგინოს შესაბამისი აქტი, რასაც მომხმარებელი ადასტურებს ხელმოწერით. ხელმოწერაზე უარის განცხადების შემთხვევაში, მიმწოდებლის წარმომადგენელი უფლებამოსილია, დააფიქსიროს უარის მიზეზი.
9.1.4. მომსახურების შეწყვეტის ან შეფერხების შესახებ საინფორმაციო სამსახურში შეტყობინების მიღებისთანავე, შეამოწმოს მომსახურების შეწყვეტის, ან შეფერხების ტექნიკური მიზეზები და უმოკლეს ვადებში აღმოფხვრას იგი.
9.1.5. მომხმარებლის განცხადება მომსახურების შეწყვეტის ან შეფერხების გამო, მიმდინარე თვის გადასახადის გადაანგარიშების შესახებ, გადასცეს საფინანსო სამსახურს, რომელიც ტექნიკური სამსახურის მიერ დაზიანების, კომუნიკაციების ეროვნული კომისიის მიერ მიღებული რეგლამენტის (2006 წლის 17 მარტის დადგენილება #3)  მე-18 მუხლით განსაზღვრულ  ვადაზე მეტი ხნით დადასტურების შემთხვევაში, თანახმად ამავე რეგლამენტის 21-ე მუხლის მე-2 პუნქტისა, მოახდენს გადაანგარიშებას, თუ მომხმარებლის მიერ შესრულებული იყო 8.1.5. პუნქტით დაკისრებული ვალდებულება.
9.2. მიმწოდებელს უფლება აქვს:
9.2.1. თუ მომხმარებელის ანგარიშზე არ ირიცხება დადებითი ნაშთი, შეუჩეროს მომსახურების გაწევა, მიწოდებული მაუწყებლობის ტრანზიტის პაკეტის ღირებულების სრული თანხის გადახდამდე; 
9.2.2. თუ მომხმარებელი მომსახურების შეჩერებიდან 45 დღის ვადაში არ დაფარავს დავალიანებას, წინამდებარე ხელშეკრულება ცალმხრივად შეწყვიტოს.
9.2.3. მომხმარებლის მიერ  ხელშეკრულების 8.1.2. პუნქტის შეუსრულებლობის შემთხვევაში, ათი დღის მანძილზე მოახდინოს აპარატურის  დემონტაჟი.
9.2.4. ხელშეკრულების 5.4., 5.5. პუნქტებით, აგრეთვე, ვადის ამოწურვის გამო ხელშეკრულების შეწყვეტის შემთხვევაში, თუ მომხმარებელს ერიცხება დავალიანება,  ხელშკერულების 7.2. პუნქტის გათვალისწინებით, მიმწოდებელი უფლებამოსილია, დავალიანების თანხა ხელშეკრულების შეწყვეტიდან 15 დღის ვადაში დაარიცხოს მომხმარებელს სააბონენტო დავალიანების სახით, ასევე სააბონენტო დავალიანების სახით მომხმარებელს დაერიცხება, 4.1. პუნქტით გათვალისწინებული აპარატურის ღირებულება, მის მიერ 8.1.2; 8.1.3. და 8.1.4. პუნქტების დარღვევის შემთხვევაში.
9.2.5 გადასცეს წინამდებარე ხელშეკრულებით განსაზღვრული უფლებები და ვალდებულებები მესამე პირს, მომხმარებლის წინასწარი თანხმობის გარეშე. 
10. ფორს-მაჟორი
10.1. მხარეები თავისუფლდებიან ვალდებულების შესრულებისგან ისეთი გადაულახავი ფორსმაჟორული გარემოების შემთხვევაში, როგორიცაა ომი, ხანძარი, სტიქიური უბედურებები, სახელმწიფო გადატრიალება, სახელმწიფო ორგანოს მიერ გამოცემული აქტი და სხვა პირობები, რომლებიც აფერხებენ და შეუძლებელს ხდიან მხარეების მიერ ამ ხელშეკრულებით გათვალისწინებული უფლება-მოვალეობების შესრულებას.
11. სხვა პირობები

11.1 მომხმარებელს უფლება აქვს დაარეგისტრიროს სატელეფონო კოდი. სატელეფონო კოდის რეგისტრაცია შესაძლებელია შემდეგ ნომერზე 0341 250000 ან  0800200200 დარეკვით.
11.1.1. სატელეფონო კოდის  (ხელშეკრულების ნომრის) გამოყენებით მომხმარებელს უფლება აქვს სატელეფონო ნომერზე  დარეკვით (ფიქსირებული ნომრიდან 0341 250000-ზე ან მობილური ტელეფონიდან 0800200200) შეცვალოს მასთან არსებული მომსახურების პაკეტი, რაც იწვევს მომსახურების ფასისა და ტარიფის ცვლილებას. 
11.2. მომხმარებელს  უფლება აქვს განახორციელოს მომსახურების პაკეტის ცვლილება:
11.3 . თუ მომხმარებელმა  დაკარგა/არ ახსოვს საკუთარი სატელეფონო კოდი  (ხელშეკრულების ნომერი), (რომელიც უნიკალურია,  წინამდებარე მუხლის საუძველზე მისი კონფედენციალურად შენახვის ვალდებულება ეკისრება მომხმარებელს), მას შეუძლია დარეკოს   ფიქსირებული ტელეფონიდან  0341 250000-ზე ან მობილური ტელეფონიდან 0800200200 ქოლცენტრის ოპერატორი სატელეფონო კოდს გადაუგზავნის sms–ის სახით ხელშეკრულებაში  მითითებულ მობილურ ნომერზე ან  მომხმარებელი  მიდის პირადობის დამადასტურებელი საბუთით სერვის ცენტრში, სადაც სერვისცენტრის ოპერატორი  მომხმარებელს  გადასცემს  მიმწოდებელთან  გაფორმებული  მომსახურების ხელშეკრულების ასლს. 
11.4. ყველა დავა მხარეებს შორის წყდება ურთიერთშეთანხმებით. უთანხმოების   შემთხვევაში, მხარეებს უფლება აქვთ მიმართონ სასამართლოს ან/და საქართველოს კომუნიკაციების ეროვნული კომისიის მომხმარებელთა უფლებების საზოგადოებრივი დამცველის სამსახურს წინამდებარე ხელშეკრულების საფუძველზე მხარეთა, შეთანხმებით, ხელშეკრულებიდან გამომდინარე დავებთან დაკავშირებით პირველი ინსტანციის სასამართლოს მიერ მიღებული გადაწყვეტილება უნდა მიექცეს დაუყოვნებლივ აღსასრულებლად საქ. სამოქალაქო საპროცესო კოდექსის 268-ე  მუხლის პირველი პრიმა პუნქტის შესაბამისად. 
11.5. წინამდებარე ხელშეკრულება მოცემულ საკითხებთან დაკავშირებით მხარეების სრული შეთანხმების შედეგია და მხარეთა შორის  მანამდე არსებულ ზეპირ შეთანხმებებთან შედარებით უპირატესობა ენიჭება.
11.6. ხელშეკრულება შედგენილია ორ ეგზემპლარად და ინახება მხარეებთან.            
                     

       მიმწოდებელი:      					                                                               მომხმარებელი:

                                                                                                                            
შ.პ.ს. ”საქართველოს ცენტრალური კავშირგაბმულობის კორპორაცია”  (სი-ჯი-სი)
მის.: ქ.რუსთავი, მეგობრობის გამზირი #2.
საიდენტიფიკაციო კოდი:  204876081
 სს ”თიბისი ბანკის” ქვემო ქართლის ფილიალი
ბანკის კოდი: TBCBGE22    ა/ა GE41TB0200000360867289
სს“ლიბერთი ბანკის“ რუსთავის ფილიალი
ბანკის კოდი: LBRTGE22    ა/ა GE25LB0113165619221000   
”სიჯისის” წარმომადგენელი:


     
       

            ___________________                                                                                                                             























	#
	პაკეტის დასახელება
	პაკეტის ღირებულება (ლარი)

	1
	IP TV ძირითადი
	15

	2
	IP TV სრული
	25




დანართი 1








	#
	სააქციო პაკეტები
	პაკეტის ღირებულება (ლარი)

	1
	IP TV ძირითადი + ინტერნეტი
	24

	2
	IP TV სრული + ინტერნეტი
	29




































შეთანხმება

ქ. რუსთავი
ერთის მხრივ, შპს ,,საქართველოს ცენტრალური კავშირგაბმულობის კორპორაცია“ („სიჯისი“), წარმოდგენილი მისი გენერალური დირექტორის ნანა შარაშენიძის სახით, მეორეს მხრივ,




(შემდგომში "მომხმარებელი"), შევთანხმდით, რომ მხარეებს შორის გაფორმებული ინტერნეტ მომსახურების ხელშეკრულების
(შემდგომში, ძირითადი ხელშეკრულება) ფარგლებში, კომპანია "სიჯისი" დამატებით მაუწყებლობის ტრანზიტით მომსახურებას გაუწევს მომხმარებელს ძირითადი ხელშეკრულებისა და წინამდებარე პირობების გათვალისწინებით
1. 2020 წლის 16 მარტიდან ინტერნეტის და მაუწყებლობის ტრანზიტით მომსახურების საფასური პაკეტი                    შეადგენს
თვეში               ლარს. ძირითადი პაკეტი მოიცავს შემდეგ სამაუწყებლო არხებს შეთანხმების 5 პუნქტის შესაბამისად.
2. მომხმარებლის მიერ IPTV სერვისის გაუქმების შემთხვევაში, ინტერნეტ სერვისზე გავრცელდება სტანდარტული ტარიფი.
3. აბონენტს შეუძლია პაკეტის ჩართვა ძირითად ტელევიზორზე და იგივე პაკეტით სარგელობა, დამატებით მეორე
ტელევიზორზე, რომლის საფასურიც 2020 წლის 16 მარტიდან შეადგენს 6 ლარს. ჯამში, ორივე ტელევიზორზე გადასახდელი
თანხა შეადგენს თვეში               ლარს.
4. მომხმარებელს აქვს უფლება ისარგებლოს ტელევიზიის (IPTV) და ინტერნეტის შეჩერების სერვისით (სტოპ სერვისი) 60
დღის ვადით.
5. ინფორმაცია სატელევიზიო არხების ჩამონათვალის, პაკეტებისა და მათი ღირებულების შესახებ განთავსებულია
კომპანიის ვებ-გვერდზე (რომელიც ამ დროისათვის იმყოფება განახლების პროცესში და გაეშვება უახლოეს პერიოდში),
სერვის ცენტრში და ქოლცენტრში. იმ შემთხვევაში, თუ მომხმარებელს სურს პაკეტის ცვლილება ან გაუქმება, მან უნდა
შეასრულოს ვებ-გვერდზე მოცემული ინსტრუქცია ან მიმართოს კომპანიის სერვის და ქოლ-ცენტრებს.
6. წინამდებარე შეთანხმება ძალაში შედის მხარეთა მიერ მისი ხელმოწერის მომენტიდან.  ხელშეკრულება შედგენილია ორ თანაბარი ძალის მქონე ეგზემპლარად და ინახება მხარეებთან. 



შ.პ.ს. ”საქართველოს ცენტრალური კავშირგაბმულობის
კორპორაციის” გენერალური დირექტორი                                                                                          მომხმარებელი
ნ. შარაშენიძე


_______________________________                                                                                      ____________________________
